Общинска избирателна комисия Поморие

**РЕШЕНИЕ  
 № 163 -МИ**

**Поморие 07.11.2019 г.**

***Относно:*** Приемане на становище, във връзка с постъпила жалба с Вх. № 009/ 07.11.2019 г. и определяне на представители, които ще представляват комисията в образуваното съдебно производство.

В Общинска избирателна комисия е постъпила жалба с Вх. № 009 / 07.11.2019 г. от Георги Атанасов Вълков - кандидат за кмет на кметство с. Гълъбец, с искане за отмяна на решение № 160-МИ/03.11.2019г. на ОИК Поморие. Към жалбата не са приложени писмени доказателства и няма конкретни искания към ОИК Поморие.

В изпълнение на изискванията на чл. 459 от Изборен кодекс, ОИК Поморие следва да изпрати жалбата на Административен съд- Бургас, заедно с решението, което се оспорва.

Утвърждава се становище по жалбата, както следва:

За да постанови оспореното решение, ОИК Поморие обработени резултати по протокол: 021700010 и 021700011 от секционна комисия в с. Гълъбец.

Посочените протоколи са съставени съобразно изискванията на Изборния кодекс. Разписани са от всеки един от членовете на секционните избирателни комисии. Извършена е предварителна проверка по указаните от ЦИК контроли, които сочат, че резултатите са правилно определени. Резултатите от секционните протоколи са представени на информационно обслужване и са приети без забележки, за което е издадена съответната разписка.

Резултатите от секционните протоколи са обобщени и отразени в протокол на ОИК за избиране на кмет на кметство с. Гълъбец от 03.11.2019г, който е съобразен с представените числови данни от информационно обслужване.

По отношение на изборния процес в това населено място, не са постъпили жалби и възражения.

Във връзка с изложените факти, ОИК Поморие счита, че жалбата е неоснователна.

Следва да бъдат определени представители, които да представляват комисията в предстоящото съдебно производство.

Предвид горното и на основание чл. 87, във вр. с чл. 459 от ИК, ОИК Поморие

**РЕШИ:**

**УТВЪРЖДАВА** становище по жалбата, както е посочено в мотивите на настоящото решение.

**Общинска избирателна комисия** упълномощава Александър Григоров Кръстанов – адвокат, Мариана Борисова Димитрова – адвокат и Таня Деянова Костова - юрист, членове на ОИК Поморие да представляват комисията пред Административен съд – Бургас в производство по постъпила жалба с Вх. № 009 / 07.11.2019 г. от Георги Атанасов Вълков - кандидат за кмет на кметство с. Гълъбец, до окончателното приключване на производството пред всички инстанции.

Всеки един от останалите членове на ОИК- Поморие има право да участва в съдебните производства.

**Решението подлежи на оспорване пред Централна избирателна комисия в тридневен срок от обявяването му.**

Председател: ............................................

/Любка Страволемова/

Секретар: ..................................................

/Пенка Вакрилова/